༄༅། །དཔལ་རྡོ་རྗེ་ཕུར་པའི་དམོད་བསྐུལ་ལོག་འདྲེན་ཚར་གཅོད་དཔའ་བོའི་ང་རོ་ཞེས་བྱ་བ་བཞུགས་སོ།། རྡོ་རྗེ་ཕུར་པའི་དམོད་བསྐུལ་ལོག་འདྲེན་ཚར་གཅོད་དཔའ་བོའི་ང་རོ་ཞེས་བྱ་བ། བླ་མ་རྡོ་རྗེ་གཞོན་ནུ་ལ་ཕྱག་འཚལ་ལོ། །རྣལ་འབྱོར་པ་གང་ཞིག་འདིའི་དྲག་པོའི་གཏོར་ཆེན་གྱི་ལས་བྱ་བའི་ཚེ་དམོད་བསྐུལ་འདི་བཞིན་བྱ་སྟེ། ཀཱི་ལ་ཡ་ལ་སོགས་སྔགས་ཚང་མའི་མཇུག་ཏུ་གཞི་སྙིང་གཅིག་སྒྲིལ་གྱི་སྔགས། ཐུན་སྔགས་རྣམས་ཀྱི། ཧོཿ ཆོས་སྐུ་ཀུན་ཏུ་བཟང་པོ། ལོངས་སྐུ་རྒྱལ་བ་རིགས་ལྔ། སྤྲུལ་སྐུ་རིགས་གསུམ་མགོན་པོ་སོགས་རྒྱལ་བ་དགོངས་པའི་བརྒྱུད་པ་རྣམས་དང་། མཁས་པ་མི་གསུམ། ཨོ་རྒྱན་གྱི་སློབ་དཔོན་པདྨ་འབྱུང་གནས། ཡུལ་དབུས་ཀྱི་སློབ་དཔོན་བྷི་མ་ལ་མི་ཏྲ། བལ་པོའི་སློབ་དཔོན་ཤྲཱི་ལ་མཉྫུ། གཉགས་ཛྙ་ན་ཀུ་མ་ར། འཁོན་སྟོན་ཀླུ་དབང་བསྲུང་བ་སོགས་རིག་འཛིན་རིག་པའི་བརྒྱུད་པ་རྣམས་དང་། གཅུང་སྟོན་རྡོ་རྗེ་རིན་ཆེན་ནས་བཟུང་རིགས་དང་དཀྱིལ་འཁོར་ཀུན་གྱི་ཁྱབ་བདག་དྲིན་ཅན་རྩ་བའི་བླ་མའི་བར་དུ་བྱོན་པའི་གང་ཟག་སྙན་ཁུང་བརྒྱུད་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། ཞེ་སྡང་འདུལ་བའི་གཙོ་བོ་འདོད་ཆགས་དག་པའི་ཡུལ་དཔལ་ཆེན་རྡོ་རྗེ་གཞོན་ནུ་ཡབ་ཡུམ། བདུད་འདུལ་ཁྲོ་བཅུ་ཡབ་ཡུམ། ཐབས་ཤེས་ཆེ་མཆོག་ཉི་ཤུ། ལས་མཛད་སྒོ་མ་བཞི། སྲས་མཆོག་ཕུར་བུ་རིགས་ལྔ་སྟེ། དཔལ་ཆེན་པོའི་ལྷ་ཚོགས་ལྔ་བཅུ་རྩ་གཅིག་འཁོར་དང་བཅས་པ་རྣམས་ཀྱི་བཀའ་བདེན་པ་དང་། ཁྱད་པར་དུ་ཡང་དཔལ་ཆེན་ཧེ་རུ་ཀའི་སྤྱན་སྔར་ཞིང་བཅུའི་གཤེད་དམར་ཞལ་གྱིས་བཞེས་པའི་དཔལ་ལྡན་དཀར་མོ་ཉི་ཟླ། བདུད་མགོན་ནག་པོ་ཐོད་ཕྲེང་ཅན། དམ་ཅན་བདག་ཉིད་རེ་མ་ཏི། རེ་མ་ཛི། རེ་མ་ཛཱ། རེ་མ་ཛུ་སྟེ་མཆེད་བཞི་དང་། ཤྭ་ན་མ་ཝའི་གདོང་ཅན། སྤྱང་ཀིའི་གདོང་ཅན། འཕར་བའི་གདོང་ཅན། ཁྱིའི་གདོང་ཅན་ཏེ་མཆེད་བཞི་དང་། ས་བདག་མ་རྡོ་རྗེ་སྤྱི་བྱིན། རྡོ་རྗེ་ཡ་བྱིན། རྡོ་རྗེ་བསེ་བྱིན། རྡོ་རྗེ་ཕག་བྱིན་མ་སྟེ་མཆེད་བཞི་དང་། རྡོ་རྗེ་གཡའ་མ་སྐྱོང་། རྡོ་རྗེ་ཀུན་ཏུ་བཟང་། རྡོ་རྗེ་བགེགས་ཀྱི་གཙོ་སྟེ་བདུད་ཀྱི་བུ་མོ་མཆེད་བཞི་དང་། རྡོ་རྗེ་གཡུ་བུན་མ། རྡོ་རྗེ་དཔལ་གྱི་ཡུམ། རྡོ་རྗེ་ཀླུ་མོ། རྡོ་རྗེ་དྲག་མོ་རྒྱལ་ཏེ་གནོད་སྦྱིན་གྱི་བུ་མོ་མཆེད་བཞི་དང་། རྡོ་རྗེ་བོད་ཁམས་སྐྱོང་། རྡོ་རྗེ་སྨན་གཅིག་མ། རྡོ་རྗེ་གཡའ་མོ་བསིལ། རྡོ་རྗེ་གཟུགས་མེད་མ་སྟེ་སྨན་བཙུན་གྱི་བུ་མོ་མཆེད་བཞི་སྟེ་དམ་ཅན་བསྟན་མ་བཅུ་གཉིས་འཁོར་དང་བཅས་པ་དང་། དབང་ཕྱུག་མ་ཉི་ཤུ་རྩ་བརྒྱད། བསེ་ལྕགས་དུང་གསུམ་གྱི་སྐྱེས་བུ་གནས་དང་ཡུལ་གྱི་ཕྱག་རྒྱས་སྒོ་མ་བཞི་ལ་སོགས་པ་མདོར་ན་དཔལ་ཆེན་རྡོ་རྗེ་གཞོན་ནུའི་སྤྱན་སྔར་སྲོག་སྙིང་ཕུལ་ཞིང་དམ་བཅས་པའི་དམ་ཅན་རྒྱ་མཚོའི་ཚོགས་རྣམས་གཏོར་མ་དང་། བདུད་རྩི་དང་། རཀྟ་དང་། ཁམས་གསུམ་དུས་གཅིག་ཏུ་བསྒྲལ་བའི་མཆོད་པ་དང་། ཁ་ཐམ་གྱི་ཕྱག་རྒྱའི་སྦྱོར་བའི་མཆོད་པ་ཕུལ་ཞིང་ཕྲིན་ལས་བཅོལ་བ་དང་ཐུགས་དམ་བཟླས་པས་རྒྱུད་བསྐུལ་བའི་མཐུ་སྟོབས་དང་ནུས་པ་ལ་བརྟེན་ནས། སངས་རྒྱས་ཀྱི་བསྟན་པ་བཤིགས་པ། དཀོན་མཆོག་གི་དབུ་འཕང་སྨོད་པ་སོགས་བསྒྲལ་བའི་ཞིང་བཅུར་གྱུར་པ། ཕ་མ་དགྲ་བཅོམ་བཀྲོངས་པ་སོགས་མཚམས་མེད་ལྔ་བྱེད་པ། མཆོད་རྟེན་བཤིག་ཅིང་དགྲ་བཅོམ་སུན་འབྱིན་པ་སོགས་དེ་དང་ཉེ་བ་ལྔ་བྱེད་པ། སྲོག་དོན་བཀའ་དམ་ལས་ཉམས་སོགས་ཉམས་པ་བདུན་ཚང་བ། ཁྱད་པར་དུ་ཡང་རྣལ་འབྱོར་པ་བདག་ཅག་དཔོན་སློབ་རྒྱུ་སྦྱོར་ཡོན་གྱི་བདག་པོ་འཁོར་དང་བཅས་པ་རྣམས་ལ་གནོད་ཅིང་འཚེ་བར་བྱེད་པའི་གཟུགས་ཅན་གྱི་དགྲ། གཟུགས་མེད་ཀྱི་བགེགས་སྤྱི་དང་། བྱེ་བྲག་ཏུ་དཔལ་ལྡན་ས་སྐྱ་པའི་བསྟན་པ་གདུང་བརྒྱུད་སྡེ་འཁོར་འབངས་དང་བཅས་པ་ལ་བསམ་སྦྱོར་ལོག་པའི་སྒོ་ནས་བྱད་དང་སྦྱོར་བ་རྩུབ་པ། བསམ་ངན་དུག་སྦྱོར་ནག་པོ་ཁ་འཇམ་གྱིས་ཀུན་ནས་བླངས་ཏེ། མཐོ་བའི་ཞབས་འདྲེན། དམའ་བའི་གོང་གནོན། མཉམ་པར་འགྲན་སེམས་ཕྲག་དོག་ལ་སོགས་པའི་སྒོ་ནས་བསམ་སྦྱོར་ངན་པ་སྔ་དགྲ་ལགས་ལ་བཀལ་བ། ཕྱི་དགྲ་ཡིད་ལ་སེམས་པ། ད་དགྲ་སྡང་ཞིང་གནོད་པའི་མ་རིག་ནག་པོ་དཔུང་དང་བཅས་པ་ཐམས་ཅད་ཀྱི་སྐྱོབ་པའི་ལྷ་དང་ཕྲོལ། གནམ་གྱི་འཇུ་ཐག་ཆོད། ས་ཡི་བརྟན་ཕུར་ཕྱུང་། མཁོ་བའི་ཡོ་བྱད་གཏོར། སྟེང་གི་མི་བརྒྱུད་ཆོད། བར་གྱི་ནོར་བརྒྱུད་ཆོད། འོག་གི་ཕྱུགས་བརྒྱུད་ཆོད། བག་ནན་དུ་གྱུར་ཅིག བིག་ནན་དུ་གྱུར་ཅིག བག་མཱ་ར་ཡ་གཏད་དུ་གྱུར་ཅིག ཨུད་ཀར་དུ་གྱུར་ཅིག སྐཾ་ཤིང་དུ་གྱུར་ཅིག དབང་དུ་གྱུར་ཅིག ཛི་ཧོར་དུ་གྱུར་ཅིག ལས་ཀྱི་རླུང་དམར་གྱིས་རྒྱབ་ནས་ཕུལ་ཅིག འཇིགས་པའི་མུན་ནག་གིས་མདུན་ནས་བསུས་ཤིག དྲག་པོའི་ཁྲོ་བོ་རྣམས་ཀྱིས་སྙིང་ནས་དྲོངས་ཤིག ལུས་བྱེ་མ་བསྙིལ་བ་བཞིན་དུ་ཐོང་ཞིག མགོ་ཨརྫ་ཀའི་དོག་པ་ལྟར་ཚལ་པར་ཁོས་ཤིག ཁ་སོ་སིལ་བུ་ར་ལྷབ་ཅིག མིག་འབྲས་ཐང་ལ་ལྷུང་ཞིག དམ་ཉམས་ཡིན་གྱིས་བསམ་ཡས་དབུ་རྩེ་རིགས་གསུམ་གླིང་བཞི་ཕྲན་ཇོ་མོ་གླིང་གསུམ་ཕྱོགས་ཀྱི་གནས་སྲུང་རྣམས་ལ་གསེར་སྐྱེམས་འབུལ་ཚིག ཁྱུང་ལུང་ལྷ་མོའི་གསོལ་ཁ། སྲིད་ཞིའི་མགྲོན་ལ་གཏོར་འབུལ་བསྡུས་པ། རྨུག་ལ་ཁུ་སྤེ་ཆོས་སྡེའི་གཞི་བདག་ཐོག་རྒོད་བཀྲ་ཤིས་ཀྱི་གསོལ་ཁ་བསེ་ཁྲབ་པའི་གསོལ་མཆོད། མང་ཕུར་སྲུང་མར་མཆོད་གཏོར་འབུལ་ཚུལ། འགོད་པའི་ལྷ་ལྔ་དང་བསྟན་མ་བཅུ་གཉིས་མཆོད་ཚུལ་ལོ། །ཕོ་ལྷ་སྐྱ་སེར་གསོལ་མཆོད་རྣམས་བཞུགས་སོ།། །།

ཀུན་དགའ་བློ་གྲོས།
དཔལ་རྡོ་རྗེ་ཕུར་པའི་དམོད་བསྐུལ་ལོག་འདྲེན་ཚར་གཅོད།

:Rare Texts of the Sakya TraditionR
Thubten